Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin pääministeri Netanjahu julisti viime lauantaina -
maansa olevan sodassa Hamasia vastaan, -
kun Hamas ja Palestiinan Islamilainen Jihad olivat aloittaneet raketti-iskut -
ja suuri joukko terroristeja pääsi Israelin puolelle Gazasta käsin.
Yli kolmetuhatta rakettia ammuttiin Gazan kaistalta viime viikonloppuna.
Ne putosivat Israelin eri kaupunkeihin ja yhteisöihin, -
mm. Ashkeloniin, jossa raketit tuhosivat asuntoja -
ja sytyttivät tuleen useita ajoneuvoja. Myös Tel Avivissa ja Jerusalemissa -
raketit osuivat siviilikohteisiin aiheuttaen merkittävää tuhoa.
Yli 700 israelilaista on saanut surmansa näissä terrori-iskuissa, -
useita satoja on sairaalassa kriittisessä tilassa -
ja yli 2000 loukkaantunutta on viety paikallisiin sairaaloihin -
eri puolille eteläistä Israelia. Armeija pyysi ihmisiä -
pysymään kodeissansa siinä määrin kuin on mahdollista.
Ehkä pahin yksittäinen isku osui nuorisotilaan Gazan rajan lähellä, -
jossa oli menneillään rock-festivaali. Iskussa sai surmansa noin 200 nuorta.
Kyseessä oli Hamasin tai minkään muun terrorijärjestön taholta tehty -
merkittävin yksittäinen hyökkäys Israelia kohtaan milloinkaan.
Hyökkäys tapahtui samana päivänä, kun Israelissa vietettiin sapattia ja -
muisteltiin Jom Kippur sodan alkamisen 50-vuotispäivää.
Hamasin militantit soluttautuivat rajan yli Israelin lähialueen kyliin, -
kibbutseihin ja asuntoihin teurastaen silmittömästi kaikki, -
jotka vain löysivät, naiset, lapset ja vanhukset.
Hamasin joukot onnistuivat ottamaan haltuunsa lähes sata panttivankia, -
myös sotilaita Gazan lähialueiden kylistä ja kaupungeista.
Osa heistä vietiin rajan yli Gazaan. Joukossa oli myös ulkomaalaisia, -
ainakin Saksan ja USA:n kansalaisia.
Israelin tekemissä vastaiskuissa on kuollut yli 400 -
Hamasin ja Palestiinan islamilaisen jihadin kannattajaa.
Hamas linnoittautui ainakin kahteen israelilaiseen kibbutsiin ja -
piti niissä panttivankeinaan kymmeniä siviilejä.
Vain vuorokausi hyökkäyksen jälkeen Israelin armeija onnistui -
vapauttamaan molemmat kibbutsit ja surmasi hyökkääjät.
Hamasin tiedottajan mukaan Iran oli aseistanut heitä -
ja kehottanut hyökkäämään Israeliin.
Libanonissa toimiva, Iranin tukema Hizbollah osallistui Gazan tapahtumiin
ampuen useita kranaatteja Israelin puolelle, -
mutta ei aloittanut raketti-iskuja.
Taistelut jatkuvat ja voimistuvat edelleen Gazassa, -
sillä rajan yli Israelin puolelle virtaa Hamasille jatkuvasti lisäjoukkoja.
Armeijan esikuntapäällikkö kävi tekemässä tilannearvion ja -
hyväksyi suunnitelman massiivisen operaation jatkamisesta.
Hänen mukaansa Hamas on Gazan kaistaa hallitseva yksikkö,
joka on vastuussa hyökkäyksestä ja kantaa seuraukset tapahtumista.
Pääministeri Benjamin Netanjahu -
kutsui koolle turvallisuusviranomaiset käsittelemään tilannetta.
"Vastoin kuin Israelin viholliset arvelevat, -
tällaiset hyökkäykset eivät hajota maata vaan yhtenäistävät sitä."
Kansallisen yhtenäisyyden puolueen johtaja Benny Gantz sanoi, -
että Hamas teki vakavan virheen ja he kantavat seuraukset.
"Israelin kansa seisoo armeijan ja turvallisuusjoukkojen takana, -
ja hallituksella on täysi tuki vaatia kova hinta kaikilta päättäviltä, -
iskuihin vastuullisilta tahoilta."
"Pysymme tarkkaavaisina, yhtenäisinä ja -
annamme raskaan ja tuskallisen iskun viholliselle", hän jatkoi.
Myös muut oppositiopuolueet yhtyivät Benny Gantzin lausuntoon,-
vaikka ovat muutoin vastustaneet hallituksen toimia.
Armeijan tiedottajan mukaan ilmavoimat teki -
runsaan vuorokauden aikana yli 800 ilmaiskua -
Hamasin tukikohtiin Gazassa.
Israelin armeija kutsui satojatuhansia reserviläisiä -
varautumaan palveluun astumiseen. Gazan rajoille on tuotu satoja tankkeja
ja tykistöä varautumaan mahdolliseen maaoperaatioon Gazan sisällä.
Miten tämä voi tapahtua, -
kysyttiin lähes välittömästi hyökkäyksen alettua.
Miten on mahdollista, että Israelin tehokkaana pidetty tiedustelu -
on voinut pettää ja Hamas osasi käyttää sitä hyväkseen.
Syitä tullaan purkamaan ja analysoimaan tulevina päivinä, -
mutta Jerusalem Postille näistä asioista tiedottaneet -
hallituksen virkamiehet tekivät selväksi, että armeijassa ajateltiin, -
että Hamas oli luopunut suuremmasta konfliktista Israelin kanssa.
Asiatiedot näyttivät tukevan tätä. Hamas ei edes osallistunut -
lukuisiin viimeaikaisiin konflikteihin Gazan kautta.
He näyttivät pelkäävän liittyä taannoiseen taisteluun, -
jonka Islamilainen jihad aloitti Israelia vastaan viime keväänä, -
jolloin Israeliin laukaistiin lähes tuhat rakettia.
On merkille pantavaa, että vaikka Israel julisti saaneensa voiton -
kaikista Hamasin hyökkäystunneleista, terroristiryhmä oli keksinyt -
tavan kaivaa noin tusina uutta hyökkäystunnelia, joita IDF:n hienot -
miljardin dollarin teknologiat eivät pystyneet havaitsemaan.
Lisäksi hyökkäys tapahtui sapattina, -
ajankohtana, jolloin armeija oli siirtänyt Länsirannalle -
useita pataljoonia, joiden olisi pitänyt olla Gazassa.
Juudean ja Samarian terroriaallot -
vaativat Gazan sotavoimien siirtämistä Länsirannalle.
Tätä aukkoa Hamas käytti hyväkseen.
Hamasin vanhempi komentaja, ja useat muut terrorijärjestöjen johtajat,
olivat Iranissa muutamia päiviä ennen hyökkäystä.
Vastaavia tapaamisia terrorijohtajien ja Iranin viranomaisten välillä -
kerrottiin pidetyn viime viikolla Damaskossa ja Beirutissa.
Hyökkäyspäivän iltana Hamasin tiedottaja kertoi BBC-medialle, -
että Hamasilla on suora tuki Iranista lauantaina tehdylle hyökkäykselle.
Iran on pitkään tukenut kaikkia palestiinalaisia järjestöjä, -
mutta näyttää siltä, että Teheranilla on lisäkannustin tukea terrorismia -
siinä toivossa, että se romuttaa orastavan -
normalisointisopimuksen Saudi-Arabian ja Israelin välillä.
Yhdysvallat siirtää asevoimiensa iskuryhmiä lähemmäs Israelia -
monen rintaman sodan pelossa. Lentotukialus Gerald Ford -
iskuryhmineen siirtyy Punaisen meren kautta lähemmäs Israelia.
Ryhmään kuuluu useita lentotukialusta tukevia maihinnousualuksia.
Yhdysvaltain puolustusministeri Lloyd Austin kertoi heti sunnuntaina.
"Pentagon lähettää alueelle myös lisää hävittäjiä", -
sanoi puolustusministeri Austin, ja lisäsi, -
"Yhdysvallat toimittaa Israeliin kaikki tarvittavat sotatarvikkeet.
Turvallisuusapu lähti liikkeelle jo sunnuntaina.
Haluamme näin korostaa rautaista tukeamme Israelille."
"Lisäapua Israelille ja sen armeijalle on nyt matkalla Israeliin, -
ja lisää on tulossa lähipäivinä", -
presidentti Joe Biden sanoi pääministeri Benjamin Netanjahulle -
heidän puhuessaan sunnuntaina, toisen kerran kahden päivän sisällä.
Saudi-Arabia on tehnyt selväksi, -
että Israelin diplomaattisesta tunnustamisesta neuvotellessaan, -
he jättävät huomiotta palestiinalaisten vaatimukset omasta valtiosta.
Mitä mahdollisen palestiinalaisvaltion perustamiseen tulee, -
Yhdysvaltojen, Saudi-Arabian ja Israelin neuvotteluissa -
on käynyt selväksi, että saudit tukevat edelleen julkisesti palestiinalaisia.
Samaan aikaan saudit ovat myös valmiit -
normalisoimaan suhteet Israeliin, ilman että Israelin tarvitsisi tehdä -
muita myönnytyksiä palestiinalaisille paitsi jatkaa neuvotteluja.
Näin siksi, että Saudi-Arabia on päättänyt varmistaa -
sotilaallisen sopimuksen, jossa Yhdysvallat sitoutuu puolustamaan -
saudivaltakuntaa vastineeksi suhtei- den avaamisesta Israelin kanssa.
Huolimatta Kiinan välittämästä Iranin ja Saudi-Arabian lähentymisestä, -
Iran on saudeille vaarallinen ja aggressiivinen kilpailija.
"Israelin ja Saudi-Arabian välinen mahdollinen rauha -
ei voi ohittaa palestiinalaisia." sanoi Jordanian kuningas Abdullah.
Jordanian hallitsija korosti kahden valtion ratkaisun tarvetta ja -
kyseenalaisti syyt Saudi-Israelin rauhan rakentamiseen.
"Monet sanovat, että mahdollisen normalisointisopimuksen tekeminen -
Israelin ja Saudi-Arabian välillä -
olisi historiallinen läpimurto maailmanpolitiikassa.
Sillä voi olla seisminen vaikutus, toisin kuin millään alueella nähdyllä.
Se voi olla jopa suurempi kuin Israelin ja Egyptin välisen -
Camp Davidin sopimuksen allekirjoittaminen -
yli neljä vuosikymmentä sitten."
Jordania ja palestiinalaishallinto seuraavat tarkasti, -
mitä Saudi-Israelin sopimuksen lopputulos voisi merkitä heille.
Kuninkaan mielestä mikään sopimus ei voi, eikä saa milloinkaan ohittaa -
Palestiinan valtion perustamista -
ennen vuoden 1967 sotaa edeltävien rajojen mukaisesti.
"Yhdysvallat miehittää Palestiinaa, ei Israel", -
sanoi Mahmoud Abbas, Palestiinalaishallinnon puheenjohtaja.
Samalla hän kutsuu Israelin itsenäisyyttä suureksi valheeksi.
"Kun Israel juhlii itsenäisyyttään, niin mistä se on itsenäistynyt?"
hän kysyy World Israel Newsin mukaan.
Abbas syytti Israelia myös naisten kansalaisoikeuksien rajoittamisesta -
väittäen, että naisilla on palestiinalaishallinnossa -
suuremmat oikeudet kuin naisilla juutalaisvaltiossa.
Puhemies Abbas yhdisti väitteensä -
Tel Avivissa tapahtuneisiin yhteenottoihin, -
jotka puhkesivat Jom Kippurin aikana -
rukoilevien palvojien ja vasemmistoaktivistien välillä, -
jotka repivät irti naisten ja miesten välisen aitauksen -
Länsimuurin aukiolla. Lisäksi Abbas sanoi, -
ettei Israel ole ensisijaisti vastuussa Palestiinan miehityksestä.
Pikemminkin Yhdysvallat on siihen syyllinen.
Mahmoud Abbasin mukaan Amerikka tosiasiassa miehittää Palestiinaa.
Hän ei määritellyt tarkemmin, mihin perusti väitteensä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään jälleen viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7